CELEX: 32012R0787
Language: el
Date: 2012-08-31 00:00:00
Title: Εκτελεστικός κανονισμός (ΕΕ) αριθ. 787/2012 της Επιτροπής, της 31ης Αυγούστου 2012 , για παρέκκλιση από τον κανονισμό (ΕΚ) αριθ. 612/2009 όσον αφορά τον προσδιορισμό του ύψους της επιστροφής για το χοίρειο κρέας στην περίπτωση των παραδόσεων που αναφέρονται στο άρθρο 34 του εν λόγω κανονισμού και πραγματοποιούνται από την 1η έως την 18η Απριλίου 2012

1.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 235/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 787/2012 ΤΗΣ ΕΠΙΤΡΟΠΉΣ
   της 31ης Αυγούστου 2012
   για παρέκκλιση από τον κανονισμό (ΕΚ) αριθ. 612/2009 όσον αφορά τον προσδιορισμό του ύψους της επιστροφής για το χοίρειο κρέας στην περίπτωση των παραδόσεων που αναφέρονται στο άρθρο 34 του εν λόγω κανονισμού και πραγματοποιούνται από την 1η έως την 18η Απριλίου 2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1), και ιδίως το άρθρο 170 σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 342/2012 της Επιτροπής (2), καθόρισε μηδενικές επιστροφές κατά την εξαγωγή για το χοίρειο κρέας.
            
         
               (2)
            
            
               Σύμφωνα με το άρθρο 34 του κανονισμού (ΕΚ) αριθ. 612/2009 της Επιτροπής (3), τα κράτη μέλη μπορούν να επιτρέψουν στους εξαγωγείς να χρησιμοποιήσουν τη διαδικασία σύμφωνα με την οποία λαμβάνεται υπόψη η τελευταία ημέρα του μήνα για τον προσδιορισμό του ύψους της ισχύουσας επιστροφής στις παραδόσεις που αναφέρονται στο άρθρο 34 του εν λόγω κανονισμού, οι οποίες φορτώνονται κάθε μήνα.
            
         
               (3)
            
            
               Δεν πρέπει να θιγεί το δικαίωμα της επιστροφής για τις συγκεκριμένες παραδόσεις που πραγματοποιούνται σύμφωνα με τη διαδικασία που προβλέπεται στο άρθρο 34 του κανονισμού (ΕΚ) αριθ. 612/2009, πριν από την έναρξη ισχύος του εκτελεστικού κανονισμού (ΕΚ) αριθ. 342/2012. Για τον προσδιορισμό της επιστροφής αυτής, είναι συνεπώς αναγκαίο να καθοριστεί η ημερομηνία που πρέπει να λαμβάνεται υπόψη για τον σκοπό αυτό, κατά παρέκκλιση από το άρθρο 34 παράγραφος 2 του κανονισμού (ΕΚ) αριθ. 612/2009.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 34 παράγραφος 2 του κανονισμού (ΕΚ) αριθ. 612/2009, λαμβάνεται υπόψη η ημερομηνία 18 Απριλίου 2012 για τον προσδιορισμό του ύψους της ισχύουσας επιστροφής για το χοίρειο κρέας στην περίπτωση των παραδόσεων που αναφέρονται στο άρθρο 41 παράγραφος 1 του εν λόγω κανονισμού και οι οποίες πραγματοποιούνται σύμφωνα με τη διαδικασία που προβλέπεται στο άρθρο 34 του εν λόγω κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Αυγούστου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 108 της 20.4.2012, σ. 24.
   
      (3)  ΕΕ L 186 της 17.7.2009, σ. 1.